പാരീസില് പൊന്നാകേട്ട... ടോക്യോയിലെ നാലാം സ്ഥാനക്കാര്ക്ക് ടാറ്റയുടെ വക ആള്ട്രോസ് ന്യൂഡല്ഹി: ടോക്യോ ഒളിമ്ബിക്സില് നേരിയ വ്യത്യാസത്തില് വെങ്കല മെഡല് നഷ്ടമായ കായിക താരങ്ങള്ക്ക് ആള്ട്രോസ് കാര് സമ്മാനിക്കുമെന്ന് ടാറ്റ മോട്ടോഴ്സ്. നാലാം സ്ഥാനം ലഭിച്ചവര്ക്കാണ് കാര് ലഭിക്കുക.അവരുടെ പ്രകടന മികവിനുള്ള അംഗീകാരത്തിന് പ്രീമിയം ഹാച്ച്ബാക്കായ ആള്ട്രോസ് ഹൈ സ്ട്രീറ്റ് ഗോള്ഡ് കളര് മോഡലാകും നല്കുക. ഗോള്ഫ് താരം അതിഥി അശോക്, ഗുസ്തി താരം ബജ്രങ് പുനിയ തുടങ്ങിയവരാണ് വ്യക്തിഗത ഇനത്തില് നാലാം സ്ഥാനത്തെത്തിയവര്. വനിത ഹോക്കി ടീമും നാലാം സ്ഥാനത്തെത്തിയിരുന്നു. ഗ്രേറ്റ് ബ്രിട്ടനോട് 34നോടായിരുന്നു വനിത ടീമിന്റെ പരാജയം. 2024ലെ പാരീസ് ഒളിമ്ബിക്സിന് തയാറെടുക്കുന്ന താരങ്ങള്ക്ക് പ്രചോദമാകുന്നതിനാണ് ഈ പ്രഖ്യാപനമെന്ന് കമ്ബനി പറഞ്ഞു.ടോക്യോ ഒളിമ്ബിക്സില് വെങ്കലം നഷ്ടപ്പെട്ട എല്ലാ ഇന്ത്യന് കായിക താരങ്ങള്ക്കും നന്ദി സൂചകമായി ആള്ട്രോസ് ഗോള്ഡ് സ്റ്റാന്ഡേര്ഡ് സമ്മാനിക്കുന്നതില് സന്തോഷമുണ്ട്. അവര്ക്ക് ഒരു മെഡല് ലഭിച്ചില്ലായിരിക്കാം. എന്നാല് ലക്ഷക്കണക്കിന് ഹൃദയങ്ങള് കവരാനും ഒരു ഗോള്ഡ് സ്റ്റാന്ഡേര്ഡിന് സജ്ജമാക്കാന് കോടിക്കണക്കിന് പേര്ക്ക് പ്രചോദനമാകുകയും ചെയ്തു ടാറ്റാ മോട്ടോഴ്സ് ട്വീറ്റ് ചെയ്തു.